198 Jurnalul Oficial al Uniunii Europene 03/vol. 74 32006D0556 9.8.2006 JURNALUL OFICIAL AL UNIUNII EUROPENE L 218/20 DECIZIA COMISIEI din 4 august 2006 de modificare a Deciziei 92/452/CEE în ceea ce privește echipele de colectare și de producere a embrionilor din Statele Unite ale Americii [notificată cu numărul C(2006) 3456] (Text cu relevanță pentru SEE) (2006/556|CE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Directiva 89/556/CEE a Consiliului din 25 sep- tembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terţe (!), în special articolul 8 alineatul (1), întrucât: (1) Decizia 92/452/CEE a Comisiei din 30 iulie 1992 privind stabilirea listei echipelor de recoltare de embrioni și a echipelor de producere de embrioni autorizate în țările terțe pentru exportul de embrioni de animale din specia bovină spre Comunitate (?) prevede că statele membre pot importa embrioni originari din țări terțe numai în cazul în care acești embrioni au fost colectați, tratați și depozitați de echipe de colectare de embrioni specificate în lista anexată la decizia menționată anterior. (2) Statele Unite ale Americii au solicitat ca această listă să fie modificată în ceea ce privește înscrierile referitoare la acestea, pentru anumite echipe de colectare și de producere de embrioni. (3) Statele Unite ale Americii au furnizat garanții privind respectarea normelor corespunzătoare stabilite prin Direc- tiva 89/556/CEE, iar echipele de colectare în cauză au fost autorizate în mod oficial pentru exportul spre Comunitate prin serviciile sanitar-veterinare competente ale acestei țări. (!) JOL 302, 19.10.1989, p. 1. Directivă, astfel cum a fost modificată ultima dată prin Decizia 2006/60/CE a Comisiei JO L 31, 3.2.2006, p. 24). (?) JOL 250, 29.8.1992, p. 40. Decizie, astfel cum a fost modificată ultima dată prin Decizia 2006/395/CE (JO L 152, 7.6.2006, p. 34). (4)  Prin urmare, Decizia 92/452/CEE ar trebui modificată în consecință. (5)  Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTA DECIZIE: Articolul 1 Anexa la Decizia 92/452/CEE se modifică în conformitate cu anexa la prezenta decizie. Articolul 2 Prezenta decizie intră în vigoare în a treia zi de la data publicării în Jurnalul Oficial al Uniunii Europene. Articolul 3 Prezenta decizie se adresează statelor membre. Adoptată la Bruxelles, 4 august 2006. Pentru Comisie Markos KYPRIANOU Membru al Comisiei